cyanic-selkie/wikianc huggingface dataset:
මඩු දේවස්ථානය
මඩු වන්දනාව
මඩු වන්දනාව හුදු විනෝද ගමනක් නොවේ, එය අප ජිවිතේ වන්දනාගමනක් මෙන් ම ධර්මවිවේක සමයකි.ඒ නිසා මෙය වරප්‍රසාදයේ සදා වර්ෂාවක් ලෙස සැලකුවහොත් එය නිවැරදිය. මේ වන්දනාවේ යෙදෙන බොහෝ දෙනෙක් අලුම්කරන්නේ නිවෙස්වලට වඩා කුඩාරමක් ඉදිකිරීමටය. එම කුඩාරම් ඉදිකිරිම තුළ පුරාණ ගිවිසුමේ දේවජනතාවට වූ දේවාදරයේ සැලකු මෙන්ම නික්මයාමේ සිද්ධියද ජුදා මංගල්‍යයන් අතර පවතින කුඩාරම් මංගල්‍යයේ ශේෂයන් නිහඩව එමගින් කියාපායි. වසරකට නිල වශයෙන් මංගල්‍යයන් 12ක් පමණ පැවැත්වෙන මේ සිද්ධස්ථානයේ ප්‍රධාන මංගල්‍යය පැවැත්වෙන්නේ අගෝස්තු 15 වනදාට යෙදෙන මරියෝත්තමාවන්ගේ ස්වර්ගරෝපිත හෙවත් අහස් නැ`ගීමේ මංගල්‍යය මුල් කර ගනිමිනි. වන්දනාස්ථානයේ ගතකරන්නාවූ දිනයන් සෙසු දිනයන්ට වඩා වන්දනාකරුවන්ට ඉතා සුවිශේෂී වන්නේය. අලුයම 5.30 වෙද්දී නාද වන්නාවූ සීනු නාදයත් සමග ම කදවුරේ සතර දිශාවට විහිදී යන ශබ්ද විකාශන යන්ත්‍ර තුළින් උදැසන යැදුම් ප්‍රචාරනය වන අතර සිය දහස් වන්දනාකරුවන් යුහුව නිදි පැදුරේම යාච්ඤාවන්ට සහභාගී වන අතර උදැසන 6.00 සිටම විවිධ භාෂාවන්ගෙන් දිව්‍ය පුජා යාගයන් සිදුකෙරෙන අතර දේවස්ථානයේ මෙන් ම මණ්ඩපයේද, දිව්‍ය සත්ප්‍රසාද දේවස්ථානයේද අවස්ථා කීපයකදීම අතුරු සිදුරු නැතුව දේවජනතාවෝ දිව්‍ය යාගයන් ට සහභාගීවන අතර විටින් විට ශු.පැය, ජපමාලය, පාදනමස්කාරය, ප්‍රාර්ථනාව..........ආදී භක්ති අභ්‍යසාද පැවැත්වේ. මඩු සිද්ධස්ථානයේ පැවැත්වෙන භක්ති අභ්‍යාස අතර පස්වරු 6.30 පැවැත්වෙන්නාවූ ජපමාල ධ්‍යානය ඉතා විශේෂිත වේ. තේජෝසම්පන්න මණ්ඩපය හමුවේ සිංහල බසින් හා දමිළ බසින් ගායනා වෙන ජපමාල ධ්‍යානය තුල සැදැහැවතුන් මොහොතකට හෝ සුරලොව විසිමකට මග පාදන්නේය. දසදහස් දේවජනතාවගේ තොල`ගින් — සාන්ත මරියනි ˜ කොටස උච්චාරණය කිරීම තුල ස්ත්‍රීන් අතුරින් අශිරිවාද ලද්දී ඔබ වහන්සේය, ඔබගේ කුසයේ දරුඵලයද ආශීර්වාද ලද්දේය........˜ යන්නෙන් ,එදා ශුද්ධාත්ම වරමින් එලිසඛෙත්තුමී මරියෝත්තමාවන්ට  ප්‍රකාශ කල දේව අනාවරණය සිහිපත් වන්නේය. එලෙසම මේ වන්දනා ස්ථානය පුරාවට ම ඉපැරණි දේවවන්දනා ගීතිකාවක් වන —ආවේ මරිස්ටෙල්ලා ˜ ගියද නින්නාද වන්නේය. මඩු සිද්ධස්ථානයේ පැවැත්වෙන මංගල්‍යයන් කතෝලික ධර්මානුගත චාරිත්‍රයන්ගේ පිරිපුන් වුවකි.උදැසන 6.30 ට ආරම්භ වන තුති ගී දිව්‍ය යාගය බොහෝ විට රාජගුරුප්‍රසාදිතුමකුගේ ප්‍රධානත්වයෙන් පැවැත්වෙන අතර දිව්‍ය යාගයෙන් පසුව ඓතිහාසික මඩුහි අප ස්වාමිදුගේ ප්‍රතිමාව රැගත් පෙරහැර විදි සංචාරය කෙරේ.එය වරක් දුටුවොත් එය ගලේ කෙටු අකුරක් මෙන් සදාතන වේ. අන්තිමට පැමිණෙන්නේ දුක් මුසු වෙන් වීමයි. වන්දනාකරුවෝ අසිරිමත් ප්‍රතිමාව ඉදිරියේ දන නමා තමන් සතු සියල්ල ඕතුමිය වෙත පවරා දී වන්නි වනයේ ඕතුමන් තනිකර දමා යන්නට සුදානම්ව කදුළු වගුරුවමින්, තමන් වද තමන් සතු සියල්ලද ඕතුමන් වෙත පවරා දෙති.
LTTE ත්‍රස්තවාදය සහ මඩු දේවස්ථානය
ත්‍රස්තවාදීහු ඉන්පසුව මඩු මාතාවන්ගේ ගෞරවය කෙළසමින් මඩු දේවස්ථාන බිමෙහි බෝම්බ අතුරා එහි සිට හමුදාවන්ට වෙඩි තැබූහ. මඩු භූමිය අපවිත්‍ර කළ ඒ ත්‍රස්තවාදීන්ට යහතින් සිටීමට නොහැකි වූයේ මඩු මාතාවන්ගේ හාස්කමකින් විය හැකිය. 2008 අප්‍රියෙල් 25 වැනිදා මේජර් ජනරාල් ජගත් ඩයස්ගේ නායකත්වයෙන් යුතු 57 වන සේනාංකයේ 572 බලසේනාව විසින් මඩු දේවස්ථානය මුළුමනින්ම ත්‍රස්ත ග්‍රහණයෙන් මුදාගත්තේය.
මඩු වන්දනාව
කිතුනු දිවිය වනාහි වන්දනා ගමනකි.ස්වර්ගීය ජෙරුසලම කරා ඇදී යන්නාවූ වන්දනා නඩයකි,සංඝයකි,සභාවකි. මෙම වන්දනා ගමනේ පුර්ණත්වය වන්නේ වතට වත දී ෙජ්සු සමිදාණන්ගේ සිරි වත මඩල දැකීමේ භාග්‍යයයි.සෑම කිතුනුවෙකු ම මෙලොව දිවිගෙවන්නේද, දිවිය ගෙවිය යුත්තේද, එකී යථාර්ථය පසක් කරගනිමින්ය. ලාංකේය කිතුනු ජනතාවගේ ප්‍රධානතම හා ජනප්‍රියතම වන්දනා ස්ථානය වන්නේ මඩු සිද්ධස්ථානයයි.ඒ වගේම මෙම ස්තානය නැරබීමට අනෙක් ආගම්වල පිරිස්ද පැමිනෙයි. මහා රූස්ස වනයෙන් වට වූ ඒ සුන්දර වන පියස, ඒ මැද පිහිටි දැවැන්ත පෞරාණික තේජස්සම්පන්න දෙව්විමන, ඒ තුලින් නිරන්තරයෙන් විවිධ භාෂාවන්ගෙන් රැව් පිළි රැව් දෙන යැදුම් යාතිකාද පූජාසනයට ඉහළින් විරාජමානව තබා ඇති අසිරිමත් මරුද මඩු ජපමාල දේවමාතා ප්‍රතිමාව .... මරුද මඩු වන්දනාව කියූ සැනින් සෑම මතකයට නිරතුරුවම නැගේ. වර්ෂයක් වර්ෂයක් පාසා ලක්දිව සතර කොනින් මෙම වන්දනා ස්ථානයට ගලා එන්නාවූ අපමණ ජනකායක් තුළින් ප්‍රකාශ වන්නේ මවක් හමුවට දරුවන් පැමිණෙන්නාසේ මරිය මාතාවන්ගේ සළුසෙවනට දේව ආදරයේ පහස විදින්නට දුක් කරදර දොම්නස් දිවෙන දිවිමගේ නවාතැන්පොලක් ලෙසය.ශතවර්ෂ ගණනාවක් පුරා ලාංකේය කිතුණු ජීවිතය තුල මඩු වන්දනා ගමන දම්වැලක පුරුක් මෙන්ද, ලෝහයක් කාන්දමක් කරා ඇදී එන්නා සේ ද ගසට පොත්නක් මෙන් බැදී පවතින්නේය.
මඩු වන්දනාව ඇරබීමට පෙර ජනතාව ඉටුකරන්නාවූ සිරිත් විරිත් බොහෝමයක් වේ. ඒ අතුරින් පළමු වැන්න ලෙස තම තමන්ගේ දේවස්ථානය වෙත ගොස් බාරහාර වී ඉටිපහන් දල්වා, අසල්වැසියන් සියලු දෙනා සමග සුහද ශීලි ව හා මිත්‍රශිලිව අමනාපකම් මග හැර දමා හොදහිත වර්ධනය කර ගනිමින් වන්දනාවට සරිලන ලෙස පේවෙති. මෙහිදී වැඩිහිටියන් තම දුවාදරුවන්ට ආසිරි පතා ලබා දෙන උපදෙස් අතර කටවරද්ද නොගන්නා ලෙසද ඔවුනට උපදෙස් දෙයි.
මඩු වන්දනා යෙදෙන සියල්ලන්ගේ ප්‍රබල යැදුම ආයුධය ජපමාලය යැයි පැවසුවහොත් එය නිවැරදිය. පැරැන්නෝ මේ වන්දනාගමන පුරාවටම ජපමාලයෙන් සන්නාද්ධ වුවෝය. පුරාණ ගිවිසුම තුල දේවජනතාව දේවාදරයේ පහස ලබන්නට ජෙරුසලම වෙත වන්දනාවේ පැමිණි විලසින් මරියෝත්තමාවන්ගේ යැදුම් පිහිට තුළින් දෙවිදාණන්ගේ සංරක්ෂණය සොයමින්ද ලබමින්ද මේ වන්දනාව සමන්විත වුණි. මෙහිදී එදා ඉශ්‍රායෙල් ජනතාව ජෙරුසලම් දේවමාලිගය වෙත පැමිණිම තුළින් වන්දනා ගමනේ පුර්ණත්වය ප්‍රකාශවූ පරිද්දෙන් මඩු වන්දනා ගමන තුල වන්දනාකරුවන්ට වන්දනාගමනේ පුර්ණත්වය විදහාපෑවේ, සිද්ධස්ථානය තුළ ස්ථාපිත මඩු හි අප ස්වාමීදුගේ අසිරිමත් පිළිරුව හමුවේ මවක් ඉදිරියේ දරුවන් හැගුමින් පිරි යැදුමන් පුදකිරීම තුළිනි.
නවීන විද්‍යාවේ ඉතිහාසය
300px|thumbnail|දකුණ නවීන විද්‍යාවේ ඉතිහාසය යනු, ස්වභාවික නවීන විද්‍යා සහ සමාජ නවීන විද්‍යා ඇතුළුව, නවීන විද්‍යාවේ සහ නවීන විද්‍යාත්මක දැනුමෙහි ඓතිහාසික ප්‍රවර්ධනය පිළිබඳ අධ්‍යයනයයි.
ඉංජිනේරු විද්‍යාවේ ඉතිහාසය
ඉංජිනේරු විද්‍යාව මානවයා බිහිවු දා පටන් ආරම්භ වු විෂය ක්ෂේත‍්‍රයකි. කප්පිය, ලීවර, රෝදය ආදී සොයා ගැනීම් ඉංජිනේරු විද්‍යාවේ මූලාරම්භය ලෙස සැලකේ. මුල් වකවානු වලදී ඉංජිනේරුවා යන පදය භාවිත වී ඇත්තේ එන්ජින් කි‍්‍රයා කරවන්නා, යුධමය එන්ජින් නිපදවන්නා යන අර්ථයෙනි. එන්ජිම යන පදය ලතින් භාෂාවේ ”ඉංජේනියම්” යන පදයෙන් ව්‍යුත්පන්න වූවකි.
පසු කාලිනව යුධමය කටයුතු වලින් බැහැර වු ඉංජිනේරු විද්‍යාවන් බිහිවු අතර ගොඩනැගිලි, පාලම්, මහාමාර්ග තැනීමේ කටයුතු එයට අයිති විය. මෙය සිවිල් ඉංජිනේරු විද්‍යාව ලෙස හැඳින්විණ.
ඊජිප්තුවේ පිරමීඩ, චීනයේ චීන මහා ප‍්‍රාකාරය, බාබිලෝන්හි එල්ලෙන උයන ආදී පැරණි නිර්මාණ සිවිල් ඉංජිනේරුවරුන් සහ යුධමය ඉංජිනේරුවන් අතින් බිහිවු අපුරු නිර්මාණයන්ය. මුල් කාලයේ සිවිල් ඉංජිනේරුවා හැඳින්වුයේ ‘‘ඉලෙක්ටි‍්‍රසිටි ’’ යන පදයේනි.
ලොව පළමු වාෂ්ප එන්ජීම 1698 දී නිපදවුයේ යාන්ති‍්‍රක ඉංජිනේරුවකු වු තෝමස් සේවරි විසිනි. කාර්මික විප්ලවය ආරම්භ වුයේ මෙම නිර්මාණය හරහාය. 19 වන ශතවර්ෂයේ අගභගයේදී ජේමිස් මැක්ස්වෙල් සහ හෙන්රිච් හර්ට්ස් විසින් කරනු ලැබු විවිධ පර්යේෂණ කටයුතු ආශ‍්‍රයෙන් ඉලෙක්ට්‍රොනික ඉංජිනේරු විද්‍යාව බිහිවිය. රික්තක නලය සහ ට‍්‍රාන්සිස්ටරයේ සොයා ගැනීම නිසාද පසුකලෙක ඉලෙක්ට්‍රොනික ඉංජිනේරුවා නව මඟකට යොමු විය. තෝමස් සේවරි සහ ජේම්ස් වොට්ගේ සොයා ගැනීම නවීන යාන්තී‍්‍රක ඉංජිනේරු විද්‍යාවේ මුලාරම්භයයි. 19 වන ශතවර්ෂයේදී රසායන ඉංජීනේරු විද්‍යාව ආරම්භ විය. ඒ කාර්මික විප්ලවයත් සමඟය. ගුවන් යානා තාක්‍ෂණය පිළිබඳ ඉංජිනේරු විද්‍යාව මේ අතර වෙනම ක්ෂේත‍්‍රයකි. ගුවන් යානා නිපදවීම, සැලසුම් කිරීම එම ක්ෂේත‍්‍රයට අයත් වේ.
විලර්ඞ් ගිබ්ස් විසිනි 1863 දී ඇමරිකා එක්සත් ජනපදයේ පළමු ඉංජිනේරු විද්‍යාව පිළිබඳ ආචාර්ය උපාධිය ලබාගත්තේ ය.1990 දී පරීගණක තාක්‍ෂණයේ දියූණූවත් සමඟ පළමු පිරික්සුම් එන්ජිම සොයාගත්තේ පරිගණක ඉංජිනේරුවරයකු වන ඇලන් එම්ටේෆ් විසිනි.
ප්‍රවර්ගය:විද්‍යාව ප්‍රවර්ගය:විද්‍යා‍වේ ඉතිහාසය ප්‍රවර්ගය:රසායන විද්‍යාව
මැද පෙරදිග
අරාබි-යුදෙව් ගැටුමේ ඓතිහාසික පසුබිම නොහොත් - දිවැසිවර ආබ්‍රහම්ගේ බූදල් අර්බුදය
"""පටන් ගැනීමේදී දෙවියන් වහන්සේ අහසත් පොළොවත් මැවූ සේක"... බයිබලයේ පරණ තෙස්තමේන්තුව නොහොත් හිබෲ 'ටෝරා' වේ සඳහන් වි ඇත: එය වඩාත් විචිත්රව විස්තර කල පරන තෙස්තමේන්තුවේ අරාබි මුහුණු වර වූ අල් කෝරානයේ සම්පාදකයෝ මැටියෙන් මිනිසා නිමවූ දෙවියන් වහන්සේ ඔහුට ජීවන හුස්ම පිම්බ බව පෙන්වා දුන්හ. ඇතමුන් විසින් මෙම අදහස් යුගලය විකාරයක් ලෙස සලකා බැහැර කෙරුන ද එතුල ගැබ්ව ඇති කැපී පෙනෙන ලක්ෂණය නම් ඒවා භෞතික විද්‍යාවේ නීති වලට ගෝචර නොවීම නොව එකී අරාබි හා යුදෙව් ශුද්ධවූ ලියැවිලි මඟින් හෙලිකරන ඔවුනතර ඇති සමීප නෑ කමයි: වෙනත් වචනයෙක් කිවහොත් අල් කෝරානය හා හිබෲ 'ටෝරා' ඊශ්‍රායල්-මුස්ලිම් ඉතිහාසය පිළිබිඹු කෙරෙන අපූරු කැඩපතකි. මිසරයේ යෝධ පිරමිඩ ගොඩනැඟෙන අතරතුර පුරාණ මෙසපොතේමියාවේ දකුණු දිග තැනිතලා මත ගොවිතැන හා එඬේර වෘත්තිය කොටගත් ආදම්ගේ දරුවෝ ක්‍රිස්තු පූර්ව දෙදහස වන තුරුත් නොයෙකුත් ගැටුම් මැද පවා තනි ප්‍රජාවක් ලෙස ජීවත් වූ බව හුදු දේශපාලන රුචි ආරුචි කම් මත බැහැරකොට හැකි කරුණක් නොවේ.
කිතු උපතට සියවස් විසි එකකට පෙර කනාන් දේශයේ (වත්මන් ඊශ්‍රායලය, පලස්තීනය, සිරියාව ජෝර්දානය හා ලෙබනනයට අයත් ප්‍රදේශ කිහිපයක්) විසූ ආබ්‍රහම් නොහොත් ඉබ්‍රාහිම් නැමති ගෝත්ර නායකයාට උරුමක්කාරයකු නොවීය. එහෙයින් දෙවියන්ගේ අවසරය හා බිරිඳ වූ සාරාගේ කැමැත්ත මත ඔහු ඇගේ මිසර ජාතික සේවිකාව වූ හාගර් ද දෙවන බිරින්දෑ කොට ගත්තේය. ඈට ඉෂ්මායෙල් නමින් පුතෙකු ලැබිණ. නොබෝ කලෙකින් තොමෝම ඊසාක් නැමති පුතකු බිහි කල සාරා, හාගර් ගේ පුත් ඉෂ්මායෙල් කෙරේ දුෂ්ට සිත් ඇතිකොටගත්තී, ‘මිසර ජාතික සේවිකාව’ හා ඇගේ දරුවා කානාන් දේශයෙන් පිටමං කරන මෙන් ඉල්ලමින් ආබ්‍රහම්ට කරදර කරන්නට වූවාය: මේ අසා ඉමාහත් සන්තාපයට පත් දිවැසිවරයා තම දුක්ගැනවිල්ල දෙවියන්ට ඉදිරිපත් කලේය.
අල් කෝරානයේ මේ පිළිබඳ දැක්වෙන සටහන වඩාත් විස්තරාත්මකය. හාජර් ලෙස හඳුන්වා දෙනු ලැබ ඇති ඈ හා බිළිඳු දරුවා මක්කම දෙසට ගෙන ආ ඉබ්‍රාහිම් දෙවියන්ගේ අභිමතය පරිදි ඔවුන් දෙදෙනා අසල වූ පාළු ප්‍රදේශයක හැරදමා ආපසු කානාන් දේශය බලා ගොස් ඉමහත් කනගාටුවෙන් යාඥාකරන්නට විය.
"ස්වාමිනී මා ඔවුන් කාබා හි නිසරු මිටියාවතක තනිකොට ආවෙමි. ඔවුන්ට ඵලවැල හා ජලය ලබා දුන් මැනව…"
වැලි කතරේ දැඩි උෂ්ණයෙන් පීඩාවිඳි කුඩා ඉෂ්මායෙල් දැඩි පිපාසාවෙන් හඬා වැටෙන්නට විය. හාජර් දිය බිඳක් සොයමින් අල්-ආෆා හා අල්-මර්වා කඳු ගැට අතර සැරිසැරුවාය. හාජර් දිය බිඳක් සොයමින් අල්-ආෆා හා අල්-මර්වා කඳු ගැට අතර සැරිසැරුවාය. එවිට ඈ හමුවේ පෙනී සිටිදේව දූතයෙක් ඈට මෙසේ කීය. " කණගාටු නොවන්න....අල්ලාහ් ඉෂ්මායෙල්ගේ අඬ ඇසූ සේක. උන්වහන්සේ ඔහු විශාල ජාතියක් බවට පත් කරවනු ඇත.." ඒ සමඟම ඉෂ්මායෙල් වැතිරී සිටි ස්ථානයෙන් උල්පතක් මතුවී ජලය ගලා ආයේය. හජ්ජි උත්සවය අතරතුරදී ඉස්ලාම් වරු මෙම සිද්ධියද ඉමහත් බැතියෙන් යුතුව සමරති....
ඉස්ලාමය හා ජුදා දහම අතර සමීප ලේ ඥාතීත්වය පිළිබඳ සටහන එතැකින් අවසන් නොවේ. ආබ්‍රහම් නොහොත් ඉබ්‍රාහිම් විසින් තෝරා ගත් පුත්‍රයා ඉස්ෂ්මායල්ය යන පදනම මත බිහි වූ ඉස්ලාමය තුල පවා ඔහුගේ සුළු සහෝදරයා වූ ඉෂාක් (ඊසාක්) ගේ පරපුරින් පැවත එන මූසා (මෝසෙස්) හා ඉසා (යේසුස්) යන දිවැසිවරු ගැන සඳහන් වේ. ඉෂ්මායෙල් හා හාගර් විසින් ඔහුට කරකාර බන්දවා දුන් මිසර තරුණියගෙන් පැවත එන මුස්ලිම් වරු තම පාර්ශ්වයේ එකම ප්‍රධාන දිවැසිවරයා ලෙස මහාම්මද් ලෙස සැලකීම වෙනමම කරුණකි. ඉස්ලාමය වෙනම ආගමක් ලෙස හැඩගැන්විමත් සමඟ පසුකාලීන හීබෘ හා ක්‍රිස්තියානි ලියැවිලි තුල සුළු සහෝදර ඉෂ්මායෙල් අරබයා වඩාත් සෘණාත්මක ලෙස ලියැවී ඇති බවක්ද හැඟේ.
මෙම විස්තරය කියවන භෞතිකවාදියෙක් මෙසේ සිතනු ඇත: කපටි පූජකයකු වූ ආබ්‍රහම් තම බිරිඳ රවටාඅසරණ සේවිකාව අපරිහරනය කොට අවසානයේ දරුවාද සමඟ ඈ මහ මඟට ඇද දැමුවා නොවේද?
නීතිමය අර්ථයෙන් ගත් කල චෝදනාවක් ලෙස එහි යම් තාක්ෂණික සත්යයක් ගැබ්ව ඇත.
එහෙත් වඩාත් වැදගත් කරුණ වන්නේ ඉෂ්මායෙල්ට හා හාගර්ට කිසියම් අසාධාරණයක් සිදුවූ බව බයිබලයේ පරන තෙස්තමේන්තුව හා අල් කෝරාණය පමනක් නොව මෙන්ම සියළු ආගම් බැහැරලන භෞතික වදියා පවා නොදැනුවත්වම එකඟ වී තිබීමය. කාබා හි නිසරු මිටියාවතක අසලදී පොරොන්දු වූ පරිදි දෙවියන් වහන්සේ විසින් විශාල ජාතියක් බවට පත් කරනු ලැබ තිබුනද, තම උරුමකම අහිමි කෙරුන ජුදා දේශයේ තනි අයිතිය සුළු සහෝදරයාට පැවරීමට ඉෂ්මායෙල් ලා සූදානම් නැති නැති බව පෙනේ. බටහිර ඉවුරේ ඊශ්‍රායල් ජනාවාස කරනය තම දේශපාලන තේමාව කොටගත් පලස්තීන හමාස්වරුන්ගේ දෘෂ්ඨිමය ස්ථාවරය වී ඇත්තේ වැඩිමලා වූ ඉෂ්මායල්ට කානාන් දේශය හිමි විය යුතු බවය.
"මුස්ලිමුන් හා යුදෙව්වන් අතර අවසන් ගැටුම හට ගන්නාතුරු ලෝක විනාශය සිදු නොවනු ඇත..." හමාස් ප්‍රඥාප්තිය තුල කියැවේ.
එහෙත් ඊසාක්ලාගේ වත්මන් අනුග්‍රාකයන් වන එක්සත් ජනපදයේ බලපෑම මත තම නිවුන් අරාබි සහෝදරයින්ගෙන් පවා ඵලදායී සහායක් නොලබන තත්වයක් තුල තම සම්ප්‍රදායික නිජබිම් අරමුණු කොතෙක් දුරට සාක්ෂාත් කොට ගැනීමට ඔවුනට හැකි වනු ඇත්දැයි යන්න සැක සහිතය.
වම|thumb|අද ඊශ්‍රායලය හා පලස්තීනය thumb|එදා කනාන් දේශය මධ්‍යය|thumb|Abraham family tree|403x403පික්
© CS WRITES
චාමර සිරිවර්ධන
ඉංග්රීසි අධිරාජ්යයේ අවසන් වික්රමය හෙවත් - 1956 සූවස් අර්බුදය
කෙසේ වුවද සූවස් ඇල කල් බදු පදනමක් මත තවදුරටත් ඉංග්රීසීන් විසින් භාවිතා කරනු ලැබීම දෙවන ලෝක යුද්ධයෙන් පසු 'මුස්ලිම් සහෝදරත්වය' වැනි දේශීය සංවිධාන වල බලපෑමට ලක්වෙමින් පැවති ඊජිප්තුව තුල ජනප්රිය වූයේ නැත. මෙම නොමනාපකම් වඩාත් තියුනු කරවන ලද්දේ 1948 දී ඊශ්රායලය බිහි කිරීමේදී බ්රිතාන්ය විසින් ඉටු කරන ලද කාර්ය භාරය හේතුවෙනි. අශතවර්ෂ එකහමාරක් උතුරු අප්රිකාවේ වැජඹුන මුහම්මද්-අලි රජ පෙලපත බලයෙන් පහ කෙරුන 1952 විප්ලවයද මෙම ආතතියේ අතුරු ප්රථිඵලය ලෙස සැලකිය හැක.
ඊශ්රායලය තම අංක එකේ කලාපීය සතුරා ලෙස සැලකූ අභිනව ඊජිප්තු ජනරජයේ නායක ගමාල් අබ්දුල් නසාර්ගේ අභිප්රායය වූයේ මැදපෙරදිග ඉංග්රීසි ආධිපත්යය අවසන් කරලීමයි. අරාබිකරය ඊජිප්තුව නාභියකොටගත් කේන්ද්රයක් තුලට එක්සත් කිරීමෙහි ලා පෙරුම් පිරූ ඔහු බ්රිතාන්යය විසින් තමාට එරෙහිව ඉරාකය හා ජෝර්දානය බලල් අතක් යොදවා ගන්නා බවට සැක කලේය. මැදපෙරදිග ආධිපත්යය සඳහා ප්රධාන ඉස්ලාමීය බලවතුන් අතරද පැවතියේ දැඩි තරඟයකි. මේ වන විටත් මැදපෙරදිග තීරක බලයක් නුවූ ඇමෙරිකාව සමඟ නසාර් පවත්වාගෙන යාමට තැත්කල සබඳතා වලට විශාලතම බාධාව වූයේ ඊශ්රාලයේ සුභසිද්ධිය වෙනුවෙන් වොෂින්ටනය පල කල කැපවීමයි. ඊජිප්තුවට අවි සැපයීමේ කොන්දේසියක් ලෙස ඒවා ඊශ්රාලයට එරෙහිව භාවිත නොකරන බවට අයිසන්හවර් ඉල්ලා සිටි පූර්ව ආරක්ෂණ සහතිකය නිසා කෝපයට පත් නසාර් ඩොලර් මිලියන 83 ක රුසියන් අවි මිලදී ගැනීමට පෙළඹුනේය. එහි ප්රථිඵලය වූයේ ඊජිප්තුව සෝවියට් පිළට වඩාත් සමීප වීමය. ක්රෙම්ලිනයේ අනුහස් වැයික්කිය අරාබි කරය දෙසට හැකිතාක් ව්යාප්ත කිරීම සීතල බටහිර ලෝකය සමඟ සීතල යුද්ධයක නිරතව සිටි නිකිතා කෘෂෙව්ගේ අභිප්රායය විය. මෙම ගණුදෙනුව සඳහා මොස්කොව් හා කයිරෝව අතර තැරැව් කාරකම් කරන ලද්දේ චෙකොස්ලෝවැකියාව විසිනි.
මේ අසා ඉමහත් අසතුටට පත් ඇමෙරිකාව හා බ්රිතාන්යය නයිල් ගඟ හරහා ඉදිකිරීමට නියමිත වූ අස්වාන් වේල්ල සඳහා ඊජිප්තුවට අනුමත කොට තිබූ මූල්යාධාරය අත්හිටවූහ. නසාර් මීට ප්රතිචාර දැක්වූයේ 1956 ජුලි 26 දා සූවස් ඇල ජනසතු කරන බව ප්රකාශ කරමිනි. බ්රිතාන්යය හා ප්රංශ කොටස් හිමියන් වන්දි ලබා ගෙන නික්ම යායුතු බව කියා සිටි ඔහු ගේ නිදහසට කරුණ වූයේ අස්වාන් වේල්ල ඉදිකිරීම් සඳහා සූවස් ඇලේ රේගු ආදායම ඊජිප්තුවට අවශ්ය බවයි.
යුද්ධයක් වලක්වමින් ගැටළුව නිරාකරනය කරනු වස් අයිසන්හවර්ගේ මැදිහත්වීමෙන් සූවස් ඇල භාවිතා කරන රටවල් 22 ක සමුළුවක් අගෝස්තුවේ කැඳවන ලදී. ඇමෙරිකාව බ්රිතාන්යය හා ප්රංශය ඇතුළු රටවල් 16ක ස්ථාවරය වූයේ ඇල මාර්ගය ජාත්යන්තර යාන්ත්රණයක් විසින් මෙහෙයවනු ලැබිය යුතු බවය: නසාර්ගේ මිතුරා වූ පකිස්ථානය ආර්ථික හේතූන් මත බටහිර බලවතුන් හා එක්ව ඡන්දය භාවිත කිරීමද මෙහිදී කැපී පෙණින. එහෙත් මෙම යාන්ත්රණය අධීක්ෂණයට පමණක් සීමා විය යුතු බව සෝවියට් සංගමය, ඉන්දියාව, ඉන්දුනීසියාව හා ලංකාව කියා සිටියහ.
කෙසේ වුවද මෙම සාම වෑයම සාර්ථක නොවිමට ප්රධාන හේතුව වූයේ අර්බුදයට සම්බන්ධ පාර්ශ්වයන් දෙකටම සාමය සඳහා සැබෑ උවමනාවක් නොතිබීම බව පෙනේ. බ්රිතාන්යය හා ප්රංශය සාම සාකච්ඡා යොදා ගත්තේ යුද්ධයට සූදානම් වීම සඳහා අවශ්ය කාලය ලබා ගැනීමේ මාර්ගයක් ලෙස පමණි. නසාර් රුසියානු අවි මිලදී ගැනීම නිසා බෙහෙවින් තැති ගෙන සිටි ඊශ්රායලයේ ස්ථාවර වූයේ සීග්රයෙන් වියැකෙමින් පවතිනදෙරට අතර අතර හමුදාමය පරතරය මුළුමනින් පියැවී යාමට පෙර ඊජිප්තුවට පහරදී පරාජය කල යුතු බවය. අනිත් අතට ඉංග්රීසි-ප්රංශ හමුදා මැදිහත් වීමකට ඇති ඉඩකඩ ඉතා අඩු බව නසාර්ගේ විශ්වාසය විය. ඊජිප්තුවට පහරදීම යනු ඊශ්රායලයට 'කල නොහැකි' දෙයකැයි හේ පුරසාරම් දොඩවමින් සිටියේය.
1956 ඔක්තෝබර් දෙවන සතියේ ඊශ්රායල් අගමැති ඩේවිඩ් බෙන්-ගුරියන්, ආරක්ෂ ඇමති ෂිමොන් පෙරේස් හා හමුදාවේ මාණ්ඩලික ප්රධානී මොෂේ දයාන් හොර රහසේම ප්රංශයට ගොස් පැරිස් හා බලධාරින් හමුවූහ. ඊශ්රායලය විසින් ඊජිප්තුවට අයත් සීනායි අර්ධද්වීපය ආක්රමණය කල යුතු බවටත්, ඒ හා සමගාමීව බ්රිතාන්ය-ප්රංශ හමුදා සූවස් ඇල අත්පත් කොටගත යුතු බවත් එහිදී ගිවිස ගන්නා ලදී. ක්රියාන්විතයේ අවසන් ඉලක්කය වූයේ නසාර් බලයෙන් පහකිරීමය.
නසාර් විමතියට පත් කරමින් ඔක්තෝබර් 29 දා සීනායි අර්ධද්වීපයට ඇතුළු වූ ඊශ්රායල් හමුදා සීග්රයෙන් ඉදිරියට ගමන් කලහ. නවීන අවිආයුධ විනා නිසි පුහුණුවක් හෝ සැලසුමක් නුවූ ඊජිප්තු බල ඇණි වලට පසු බැසීමට සිදු විය. කලින් කතිකා කොටගත් පරිදි ඒ හා සමගාමීව බ්රිතාන්ය හා ප්රංශ ගුවන්යානා විසින් සූවස් ප්රදේශයට ගුවනින් පහර දෙන ලදී. ඇල මාර්ගය සුදු ජාතිකයන් අතට පත්වුවහොත් තම හමුදා කොටු වනු ඇතැයි හදිසියේ බියක් ඇතිකොටගත් නසාර් සීනායි අර්ධද්වීපයෙන් පසුබසින ලෙස ඊජිප්තු යාන්ත්රික බල ඇණි වලට නියම කලේය.
අනිත් අතර ඊජිප්තු හමුදා ප්රධානි අබ්දුල් හකීම් අමීර් නසාර්ගේ දේශපාලන අනුගාමිකයකු විනා පෙරමුණු දෙකක සටනකට මුහුන දීම සඳහා තරම් අත්දැකීම් ඇත්තෙකු නොවීය. නොම්මර එකේ බේබද්දෙකු ලෙස ඔහුට විශාල ප්රසිද්ධියක් තිබිණ. බියපත් වූ හමුදා ප්රධානියා විසින් බ්රිතාන්යයට යටත් වීම මැනවයි කල යෝජනාව නසාර් ප්රතික්ෂෙප කලේ කෙන්තියෙනි.
සෙනෙවි මණ්ඩලය හා අණදෙන්නන් තුල නිසි සැලැසුම් නොතිබීම හා සතුරාගේ ගුවන් බලයට මුහුන දීමට සූදානමකින් පසු නොවීම ආක්රමණය හමුවේ ඊජිප්තුව මුහුන පෑ තීරනාත්මකම අවාසිය ලෙස සැලකිය හැක. හමුදාවට අතිරේකව ස්වේච්ඡා මිලිෂියා භටයන් 400,000 ක් සටනට කැඳවීමට නසාර් පෙලඹවූයේ මෙම තත්වයයි. ඉමහත් පිරිවැයක් දරා රුසියාවෙන් මිලදී ගත් මිග් හා ඉල්යුෂින් යානා පැදවීමට මැනවින් පුහුණුවූ ගුවන් නියමුවන් නොසිටීම නිසා, ටී 34 හා අයි එස් 2 කාණ්ඩයේ යුද ටැංකි වලින් නිසි ඵල නෙලීමට ඔහු දුක්බර ලෙස අසමත් විය.
නොවැම්බර් 5 දා වන විට ගාසා තීරය හා සීනායි අර්ධද්වීපය ඊශ්රායල් වරු විසින්ද, සයිඩ් වරාය බ්රිතාන්ය හා ප්රංශ හමුදා විසින්ද අත්පත් කොටගෙන තිබුනද සටන පවත්වාගෙන යාම ඔවුනටද පහසුවූයේ නැත. විශාලතම බාධකය වූයේ ත්රිපාර්ශ්වික ආක්රමණයට දැඩි විරෝධය පල කල එක්සත් ජනපදය වහා සටන් විරාමයක් ඉල්ලා සිටීමයි. එජා සංවිධානයේ කැඳවූ ඡන්දවිමසීමේදී ඊට රටවල් 64ක් පක්ෂ වූ අතර විරුද්ධ වූයේ බ්රිතාන්යය, ප්රංශය, ඊශ්රායලය, ඔස්ට්රෙලියාව හා නවසීලන්තය පමණි. නොබැඳි කණ්ඩායම් නායක හා ඉන්දීය අගමැති නේරු තුමා මෙහිදී ඉටු කල කාර්යභාරය කැපී පෙනින. හමුදාමය පසුබැස්ම මත පවා මෙය නසාර් ලද විශාල ජයග්රහණයක් වූයේ ඔහුගේ ජනප්රියත්වය වඩාත් ඉහල නැංවීමට එය ඉවහල් වූ නිසාය. එහෙත් බ්රිතාන්යය ප්රංශය හා ඊශ්රායලය එක්සත් ජාතීන් ඉල්ලා සිටි පරිදි අල්ලා ගත් ප්රදේශ වලින් ඉවත් වීමට වීමට කැමති වූයේ නැත.
තත්වය වඩාත් බරපතල වූයේ සෝවියට් මැදිහත් වීම හේතුවෙනි. ඊජිප්තුවේ සහායට රතු හමුදා ඩිවිෂන 15 ක් කැඳවූ රුසියානුවෝ වහාම මැදපෙරදිග කලාපයෙන් ඉවත් නොවන්නේ නම් බ්රිතාන්ය ප්රංශ හා ඊශ්රායල් නගර වලට අන්තර් මහද්වීපික 'සෙම්යෝර්කා' මිසයිල වලින් පහර දෙන බවට තර්ජනය කලහ. සෝවියට් උපාය මාර්ගික රොකට් බලඇණි දේශසීමා හමුදා දිස්ත්රික්ක අසල ස්ථාන ගත කෙරෙන බවට බට හිර ඔත්තු සේවාවන්ට හෝඩුවා ලැබින. නේටෝ එකඟතාව අනුව සෝවියට් ප්රහාරකදී බ්රිතාන්යයට හා ප්රංශයට සහාය වීමට ඇමෙරිකාව බැඳී සිටියාය.
"රුසියන් කාරයො මේ තත්වය යටතෙ ඕනම පිස්සු වැඩක් කරාවි. එයාල ගැහුවොත් අපිටත් නිකම් ඉන්න බෑ. මේකෙන් වෙන්නෙ මහ යුද්ධයක් ඇති වෙන එක විතරයි" අයිසන්හවර් පැවසුවේ කණගාටුවෙනි. රාජ්ය ලේකම් ඩලස්ගේ අදහස වූයේ 1917 න් පසු ක්රෙම්ලිනයේ දක්නට ලැබුන භයානකම පුද්ගලයා කෘෂෙව් බවය.
යුද්ධයක් වැලක්වීමට දැඩිව අදිටන් කොටගත් ඇමෙරිකානුවෝ තම බ්රිතාන්ය ස්ටර්ලින් බැඳුම් කර විකුණා දමන බවට අනතුරු ඇඟවූහ. සූවස් ඇල අවහිර වීම නිසා මේ වනවිට ඩොලර් බිලියන 50කට අධික පාඩුවක් සිදුව තිබූ බ්රිතාන්ය ආර්ථිකයට මෙමඟින් තම මුදල් ඒකකය අවප්රමාන වීමේ අවදානම දැරීමේ හැකියාවක් නොතිබිණ. දැඩි ඇමෙරිකානු රාජ්යතාන්ත්රික හා ආර්ථික බලපෑම්, රුසියානු තර්ජන, හා ලන්ඩනයේ තීව්ර වූ යුද විරෝධී උද්ඝෝෂණ මධ්යයේ ප්රංශ හා ඊශ්රායල් සහකරුවන් හා සන්නිවේදනය කිරිමෙන් තොරවම ඒකපාර්ශ්වීය සටන් විරාමයක් ප්රකාශයට පත්කිරීමට අගමැති ඒඩන්ට සිදුවිය.
දෙසැම්බරයේ ප්රංශ හා බ්රිතාන්ය හමුදා ඊජිප්තුවෙන් ඉවත් වූහ. ඊජිප්තුවට පූර්ණ හිමිකම් පැවරන ලද සූවස් ඇල තාවකාලිකව මධ්යස්ථ රට වලින් සමන්විත එක්සත් ජාතීන්ගේ හමුදාවක් යටතට පවරන ලදී. රුසියානු ප්රහාරයකදී සහාය නොදෙන බවට ඇමෙරිකාව විසින් අනතුරු අඟවනු ලැබූ ඊශ්රායලයද සීනායි අර්ධද්වීපයෙන් ඉවත් වූවාය. මොෂේ දයාන් පැවසුවේ සමස්ත මිත්ර හමුදාවට අණදීමේ වගකීම තමාට පැවරුනි නම් තවත් හතලිස් අට පැයක් තුල නසාර් බලයෙන් පහ කිරීමට අවකාශ තිබූ බවයි. ඊලඟ මාසයේ සූවස් ඇල නැවු ගමනා ගමනය සඳහා යලි විවෘත කෙරිණ.
පසු කාලීන චර්යාව කුමක් වුවද සූවස් අර්බුදය වනාහි අමෙරිකානු රාජ්යතාන්ත්රික පිළිවෙතේ මුදුන් මල්ක්ඩ ලෙස සැලකිමෙහිලා වරදක් නැත. ධවල මන්දිරයේ විචක්ෂණත්වය නොවන්නට ඒ හරහා තුන් වන ලෝකයුද්ධයක් ඇතිවීමට බෙහෙවින් ඉඩ තිබිණ. ඉමහත් ලෝකාපාදයට මුහුණ පෑ අගමැති ඒඩ්න්ට ධුරය හැර යාමට සිදුවූ අතර සියවස් හතරක යටත්විජිත දේශපාලනය අවසන් කල බ්රිතාන්යය වඩාත් නිශ්චල විදෙස් පිළිවෙතක් කරා යොමුවූයේ බටහිර ලෝකයේ නායකත්වය ඇමරිකානුවන් අතට පත් කරමිනි. ඉමහත් අමනාපයට පත් ප්රංශය නේටෝවෙන් ඉවත් වීම ගැන සලකා බලන බවක් පල කලද පසුව සැනසුනාය. ඉලඟ වසර කිහිපය තුල අප්රිකානු යටත් විජිත නිදහස ලැබීමද සූවස් අර්බුදයේ වක්ර ප්රථිඵලයක් ලෙස සැලකේ.
අර්බුදය නිමා වූ ස්වභාවය මත දේශපාලන වශයෙන් වඩාත් ශක්තිමත් වූ නසාර් අරාබි ලෝකයේ විමුක්තිදායකයා ලෙස විරුදාවලි ලැබීය. කට ගොන්නක් බීගත් හමුදා ප්රධානි අබ්දුල් හකීම් අමීර් පරාජයේ වගකීම නසාර්ට හා හමුදාවට පවරමින් කෝලම් නැටීමට සූදානම් වුවද ඔහුට තරවටු කොට නිහඬ කරවන ලදී.
ජයග්රහණය තුලින් ඉමහත් ආත්ම විශ්වාසයක් උපදවාගත් ඊශ්රායලය ටිරාන් සමුද්ර සන්ධිය හරහා නැවු ගමනා ගමනය සඳහා මේ තාක් තමාට පැනවුන තහංචි වලින් නිදහස් වූවාය. මැදපෙරදිග කලාපයේ බලවත්ම හමුදාව ඈ සතු බව පිළිගැනීමට සතුරු මිතුරු කොයි කාටත් සිදුවිය.
මේ අතර තුන්වන ලෝකයේ ආරක්ෂයා ලෙස ඉමහත් බුහුමනට පාත්‍ර වූසෝවියට් සංගමය මැදපෙරදිග කලාපය තුල සිය බලපෑම වඩාත් වර්ධනය කොට ගැනීමේහිලා සමත් වූවාය. එහෙත් ක්‍රෙම්ලිනයට වඩාත් වැදගත් වූයේ මේ කලබලය අස්සේ වෝර්සෝ හමුදා යවා හංගේරියානු විප්ලවය සුනු විසුනු කිරීමට ලද අගනා අවස්ථාවයි. එදා ඊජිප්තුව ආරක්ෂා වීමට හේතුවූයේ ඇමෙරිකානු රාජ්යතාන්ත්රික භාවය බව නසාර් පවා පෞද්ගලිකව පිළිගෙන ඇතත් අස්වාන් වේල්ල තැනීම සඳහා ඩොලර් බිලියනයක ණයක් 2% ක පොලියක් යටතේ ඊජිප්තුවට සැපයීමට රුසියානුවන් එකඟ වීම ඊජිප්තුව ලද විශාලතම ජයග්‍රහණයයි.
කෙසේ වුවද කෘෂෙව් වහසි බස්දෙඩූ අන්දමට බ්රිතාන්යයට ප්රංශයට හා ඊශ්රායලයට එකවිට පහරදීමට තරම් ප්රමානවත් 'සෙම්යෝර්කා' මිසයිල සූවස් අර්බුදය අවස්ථාව වන විට සෝවියට් සංගමය සතුව නොතිබූ බව පසුව හෙලිවිය… වම|thumb
© CS WRITES      Chamara Siriwardene
සුල්තාන්ගේ බොඳවූ සිහිනය නොහොත් ඉඩ්ලිබ් සටන් විරාමය
Chamara Siriwardene
අයි. එස්. අයි. එස්. කාලිෆ් දේශය වනසා කිතුණුවන් රැකගත් ඉස්ලාම් ඒකාධිපතියා
-බෂාර් අල් අසාද් ඒ 2014 වසරයි. ලිබියාව පිසලා හමාගිය අරාබි වසන්තයේ වැලි කුනාටුව සිරියාව හරහා හමා යමින් තිබිණ. ඇමෙරිකාවෙන් ඩොලර් 50 කෝටියක ආධාර ලද ජිහාඩ් වාදීන් ප්රජාතන්ත්රවාදය පිහිටුවීම සඳහා යුද ටැංකි මතින් ඩැමස්කස් අගනුවරට ආසන්න වන අතර IS සංවිධානය ඓතිහාසික පැල්මීරා නගරය අත්පත් කොටගත්තේ නොමඳ CIA සහාය ඇතිවය. බැරැක් ඔබාමාගේ පිළිවෙත වූයේ බෂාර් අල් අසාද් නම් ඒකාධිපතියා පහ කිරීමට යක්ෂයා සමඟ වුව කෑමට වාඩි වීමෙහිලා වරදක් නතැයි යන පිලිවෙතයි. සිරියානු සිවිල් යුද්දයෙන් මිය ගිය අයගේ ගණන් හිලවු ඉදිරිපත් කල බටහිර පුවත් ආයතන IS සංවිධානය හමුවේ අසාද් පසුබසින අන්දම වාර්තා කලේ තරමක්  උත්සවාකාරීත්වයෙන් යුතුවය. එදා ඇමෙරිකාව පමණක් නොව යුරෝපා සංගමය, සවුදි අරාබිය, එමිරේට්ස්, බහරේන් ටන ගල්ෆ් රටවල ප්රධාන උපාය වූයේ අසාද් විනාශ කිරීමට IS සංවිධානය යොදා ගැනීම නොහොත් ත්රස්තවාදය කළමණාකරණය කිරීමය. 2015 මාර්තු මස බෂාර් අල් අසාද් සිය අවසානය සඳහා සූදානම් වෙමින් සිටියේය. සිරියානු විදේශ ඇමති වරයා මාසාවසානයේ රුසියානුවන්ට දැනුම් දුන්නේ අසාද් සතුරාට යටත් නොවනු ඇති බවත් ඩැමස්කස් නගරයේදී සටන්කොට ඇද වැටීමට ඉඩ ඇති බවත්ය. ඔහුගේ බ්රිතාන්ය ජාතික බිරිඳ හා දරුවන්ට රැකවරණ දීම සඳහා රුසියානුවෝ කලින්ම එකඟ වී සිටිහය. කෙසේ වුවද සිරියාවට හමුදා යැවීම සඳහා ක්රෙම්ලිනය පොළොඹවනු ලැබුවේ අසාද් ට සහාය දීමේ අවශ්ය්තාවට වඩා ඇමෙරිකානුවන්ට යස පාඩමක් ඉගැන්වීමේ අදිටන බව පෙනේ. එහි පරාජිතයා වූයේ සිය කාලිෆ් රාජ‍යය පිහිටුවීමට ඔන්න මෙන්න සිටි IS සංවිධානයයි. එතුල රුසියාවේ සුවිශාල භූමිකාව මෙහි විස්තර නොකරන්නේ එම මැදිහත්වීම ඔවුන්ගේ ජාතික අවශ්තාවයන් අරමුණු කොටගෙන සිදුවුවක් බැවිනි. 2015 සැප්තැම්බරයේ පටන් නොකඩවා ගලා ආ රුසියානු ආධාර තුලින් බෂාර් අල් අසාද් IS සංවිධානය විනාශ කරන විට සිරියානු -රුසියානු හමුදා සිවිල් වැසියන් ඝාතනය කරන බවට මොර දුන් බටහිර මාධය ලොවට කීවේ IS නරක නම්, අසාද් ඊටත් වඩා නරක බවයි. එහෙත් ඔහුට හා (රුසියාවෙ පුටින්ට) පින්සිදු වන්නට අද සාමාජිකයන් 20000කට අධික පිරිසක් සමූලඝාතනයට ලක්වූ IS සංවිධානය අද සිරියාවෙන් බොහෝ දුරට අතුගා දමනු ලැබ සිටියි. අද කිසිවෙක් අසාද් ඒකාධිපතියෙක් යැයි නොකියති. සිරියාවට ප්රජාතන්තරවාදය අවැසි බවක්ද අසන්නට නැත. සිරියාවේ ක්රිිස්තයානි ප්රජාව තම දේශපාලන ගැලවුම් කරුවා ලෙස සලකන්නේ බෂාර් අල් අසාද්ය. කිතුනුවන්ට රැකවරණය සැපයීම තම වගකීම බව අද සිරියානු මුස්ලිම් වරු සලකති. බ්රිතාන‍ය-සිරියානු තරුණියක් හා විවාහ සිටින අසාද් මූලධර්මවදියකු නොවේ. සිරියාව තුල පුළුල් ආගමික හා සස්කෘතික නිදහසක් ඇත. සිවිල් යුද්ධයට මුහුන දුන් කිතුනු වැසියන් පවසන්නේ ආගමික ම්ලේඡ්චයන් ට වඩා දේශපාලන ඒකාධිපතියා යහපත් බවය. මිනිසුන්ගේ හිස් සිඳ දැමූ IS සංවිධානය මෙන්ම සතුරන්ගේ අවයව අනුභව කල අල්-නුස්රා  සටන්කාමීන් (මොවුන් මැදහත් මතධාරීන් ලෙස වොෂින්ටනයේ හඳුන්වනු ලැබේ)  පරාජය කිරීම සඳහා  මූලධර්මවාදීන් ලෙස සලකන ඉරානය මෙන්ම හෙස්බුල්ලා සටන්කාමීන්ද සිරියානු හමුදා සමඟ එක්ව මහත් කැපවීමෙන් සටන් කල බවද සඳහන් කල යුතුය. මේ සියල්ලෙන් කියැවෙන්නේ කුමක්ද? සියළු මුස්ලිමුන් ත්රස්තවාදීන් නොවේ. ඔවුනතර ගැලවුම් කරුවෝද සිටිති. ලිබියාවේ හා සිරියාවේ පැටිකිරිය අනුව ඇමෙරිකානුවන්ද ඔය කියන තරම් යහපත් නැත. බෂාර්-අල්- අසාද් නොවන්නට අද සිරියාව යනු IS කාලිෆ් දේශයකි. ම්ලේඡ්ඡත්වය ඒකාධිපතීත්වය තුලින් හෝ පරාජය කිරීමේ ගෞරවය ඔහුට හිමිවිය යුතුවාක් මෙන්ම IS විරෝධී සටනේ ඔහුගෙන් උගත හැකි පාඩම් ද බොහෝ ඇත. ඇමෙරිකානුවන් අපට කියා දෙනු ඇත්තේ අන්තවාදය කළමණාකරණය කරන අන්දම මිස විනාශ කරන අන්දම නොවේ.
Chamara Siriwardene
නිවීයන යුද ගිණි දැල් අතරින් පිටව යන සිරියාවේ ‘ජිහාඩ්’ වරු දුටුවෙමි.
© CS WRITES
අරාබි වසන්තයට තිත තැබූ සිරියාවේ සිවිල් යුද්ධය
© CS WRITES
නූතන තුර්කි 'සුල්තාන්' ගේ සාම වෑයම
"“අර්ඩොගන් ගේ සැලැස්ම ලෙස පෙනෙන්නේ එක්සත් ජාතීන්ගේ හෝ බටහිර ලෝකයේ සහභාගීත්වයෙන් තොරව කලාපීය මට්ටමේ සටන් විරාමයක් ඇති කිරීමය. මෙය සිරියාවේ සාර්ථකව අත්හදා බලන ලද ක්රමවේදයකි…”"ගාසා තීරය හා ඊශ්රායලය අතර රොකට් හුවමාරුව ඇරඹී මේ වන විට දස දිනකට අධිකය. වාර්තාවී ඇති අන්දමට මියගියවුන් හා විපතට පත්වූවන්ගෙන් බහුතරය කාන්තාවන් හා කුඩා දරුවෝ වෙති. පලස්තීනයේ සමීපතම ඥාතීන් වන සුන්නි ඉස්ලාම් ලෝකය රාජ්යයන් මේ අරබයා දක්වන ප්රතිචාරය ඇසෙන නෑසෙන කෙඳිරිල්ලක් බඳුය. ට්රම්ප් පරිපාලනය විසින් කපුකමකට අනුව ඊශ්රාලය හා 'ආබ්රහම්ගේ සම්මුතියකට' එලැඹ සිටින සෞදිය ප්රමුඛ ගල්ෆ් රටවල් විසින් ‘භූ දේශපාලන යථාර්ථයන් හමුවේ’ පලස්තීනය දැනටමත් සිය පොත්පත් වලින් කපා හැර ඇති සෙයකි.
දෛවයේ සරදම නම් සිරියාවේ හා ලංකාවේ යුද අපරාධ ගැන තුන්වන පාර්ශ්වයේ සාක්ෂි මත ඉමහත් කලබගෑනියක් කල ප්රජාතන්ත්රවාදීන්ගේ හා මානව හිමිකම් ක්රියාකාරීන් ගාසා තීරයේ සිදුවන සජීවී සමූල ඝාතනය ගැන නිහඬව පසුවන මේ මොහොතේ, පලස්තීනය වෙනුවෙන් හඬ නැඟීමට ඉතිරිව සිටින්න එකම පුද්ගලයා තවත් ඒකාධිපතියකු ලෙස ලෙස සැලකෙන තුර්කි ජනාධිපති රෙසෙප් ටායිප් අර්ඩොගන් පමණක් වීමය. ඔහුගේ මානව හිමිකම් වාර්තාවද අතිශය අයහපත් වීම වෙනමම කරුණකි. ඒ ගැන ඔහුට දොස් පැවරීමෙන් පලක් නැත්තේ 2016 දී අර්ඩොගන් උපහාසයට ලක් කල බෝමර්මන් නැමැති ජර්මන් කවියාට අපරාධ නඩු පැවරීමට පෙරමුන ගන්නා ලද්දේ අන් කිසිවෙකු නොව භාෂන නිදහස ගැන නිතර ධර්ම සාකච්ඡා පවත්වන ජර්මන් චාන්ස්ලර් ඇන්ජෙලා මාර්කල් විසින්ම නිසාය.
එකාධිපතිකම් කුමක් වුවද සෙසු අරාබි රටවලට සාපේක්ෂව ගත් කල ඊශ්රායලයට එරෙහිව දැඩි ස්ථාවරයක පසුවන එඩොර්ගන් බටහිර ලෝකය හා අරාබි සහකරුවන් මේ අරබයා දරන 'දියාරු' ස්ථාවරය විවෘතවම හෙලා දැකීමට ඉදිරිපත්ව සිටී. ඊශ්රාලයේ ආත්මාරක්ෂ අයිතිය සාධාරණීකරණය කරමින් වොෂින්ටනය කල ප්රකාශය මෙන්ම, යුදෙව්වන්ට තවත් ඩොලර් මිලියන 735ක ආරක්ෂක අවි පද්ධති සැපයීමට බයිඩන් පරිපාලනය විසින් ගෙන ඇති තීන්දුවද දැඩි දෝෂ දර්ශනයට ලක් කල ඔහු ගතවූ බදාදා ප්රසිද්ධියේ කියා සිටියේ ‘ත්රස්තවාදී රාජ්යයක්’ වන ඊශ්රායලයට 'අමතක නොවන පාඩමක්' ඉගැන්විය යුතු බවය.
යුරෝපය අප්රිකාව හා ආසියාව අතර වැදගත් උපායමාර්ගික පිහිටීමක් සහිත තුර්කිය මැදපෙරදිග දේශපාලනයේ වැදගත් සාධකයක් ලෙස සැලකුනේ ඇගේ ඔටෝමන් පුරාණයේ පටන්ය. 1453 තුර්කීන් කොන්ස්තතිනෝපලය අත්පත් කොට ගැනීමෙන් හටගත් බලපෑම මීට හොඳම නිදසුනයි. 1876 දී රුසියාව සමඟ යුද වැදීමෙන් හතිවැටී 'යුරෝපයේ රෝගියා' ලෙස ඔටෝමන් අධිරාජ්යය පිපිරී ගියේ පළමු ලෝක යුද්ධයේ තවත් අතුරු ඵලයක් ලෙසිනි. දෙවන ලෝක යුද්ධයෙන් පසු බටහිර කඳවුර සමඟ හිතවත් කම් ගොඩනගා ගත් තුර්කිය නේටෝවේ දකුණු දිග ඇලය නියෝජනය කරන සාමාජිකයා ද වේ. සීතල යුද්ධයේ අවසානයත් සමඟ වඩාත් ස්වාධීන පිළිවතක් අනුගමය කල තුර්කිය හා බටහිර ලෝකය අතර වූ දෘෂ්ඨිමය වෙනස් කම් දේශපාලන මතභේද දක්වා වර්ධනය වීමට තුඩු දුන්නේ සිරියානු සිවිල් යුද්ධයයි. මේ වනවිට මැදපෙරදිග කලාපයේදී රුසියාව හා තුර්කිය උපායමාර්ගික සහකරුවන් ලෙස කටයුතු කරති.
කෙසේ වුවද පලස්තීනය වෙනුවෙන් එක්සත් ජාතීන්ගේ සංවිධානය හරහා කෙරෙන මැදිහත් වීමකට ඇත්තේ ඉතා සීමිත ඉඩකඩකි. අර්ඩොගන්ගේ ස්ථාවරය හෙලා දකින ඇමෙරිකාව තම සගයාට එරෙහිව කිසිදු යෝජනාවක් සම්මත කිරීමට ඉඩක් නොතබන බව ඉතා පැහැදිලිය. අර්ඩොගන් විසින් ඊශ්රායලය අරබයා කරන සංයමයකින් තොර විවේචන ගැනද ධවල මන්දිරය අන්කාරා නුවරට තම නොසතුට පල කොට ඇත.
අර්ඩොගන් 'සුල්තාන්' තැන ගතවූ සතිඅන්තයේ රුසියානු ජනාධිපති පුටින් සමඟ හදිසි දුරකථන සංවාදයක යෙදුනේ මෙම තත්වය යටතේය. අන්කාරා නුවර ආරංචිමාර්ග වලට අනුව ඊශ්රායලය සමඟ සටන් විරාමයක් පිළිබඳ සාකච්ඡා කරන මෙන් ක්රෙම්ලිනයෙන් ඉල්ලා සිටි තුර්කි නායකයා, උතුරු සිරියාවේ මෙන්ම ගාසා තීරයේද තුර්කි-රුසියානු සාම සාධක හමුදාවක් යෙදවීමට යෝජනා කොට ඇත. හතලිස් නව අවුරුදු බදු පදනම මත සිරියාවේ යුද කඳවුරු පවත්වාගෙන යන රුසියාව මේ වනවිට සිවිල් යුද්ධයෙන් විනාශ වූ ලිබියාව තුලද භට කණ්ඩායම් ස්ථානගත කරමින් සිටී.
අනිත් අතට රාජ්යතාන්ත්රික සබඳතා වලට ඉහලින් පුද්ගලික මිතු දමක්ද පවත්වාගෙන යන ඊශ්රායල් අගමැති නෙතන්යාහු හා පුටින් සැලකෙන්නෙ සමීප හිතවතුන් ලෙසිනි. 2019 දී නෙතන්යාහු පැවසුවේ සිරියානු අර්බුදයේදී රුසියන්-ඊශ්රායල් යුද්ධයක් ඇතිවීම වලක්වන ලද්දේ මෙම පුද්ගලික හිතවත් කම නිසා බවයි. නායකයන් දෙපොල අතර සබඳතාව වඩාත් කැපී පෙනුනේ මරිජුවානා ග්රැම් 10 ක් ලඟ තබා ගැනීමෙ වරදට මොස්කොව් ගුවන් තොටුපලේදී හසුව රුසියානු අධිකරණය විසින් අට අවුරුදු සිරදඬුවමක් නියම කෙරුන නාමා ඉසාචර් නැමති යුදෙව් ජාතික තරුණිය වෙනුවෙන් නෙතන්යාහු කල ඉල්ලිම සලකා බැලූ පුටින් ඈට විශේෂ සමාවක් ප්රදානය කිරීම නිසාය. තුර්කිය තම සාම වැඩපිළිවෙල සඳහා පදනම ලෙස යොදා ගැනීමට තැත් කරන්නේ රුසියාව හා ඊශ්රායලය අතර ඇති මෙම විශේෂ සබඳතාව හරහා බව පෙනේ.
කෙසේ වුවද අර්ඩොගන් මේ අර අඳින්නේ සාමය වෙනුවෙන් නොව ඊශ්රායල්-පලස්තීන අර්බුදය දඩමීමා කරගමින් ඉස්ලාම් ලෝකයේ නායකත්වය දිනා ගැනීමට බවටද මේ වනවිට නේටෝව තුලින්ම නැගෙන චෝදනාවක් ද ඇත. සම්ප්රදායික බලවතුන් යටපත් කරමින් මැදපෙරදිග ප්රධාන බේරුම් කරුවා ලෙස නමක් දිනාගැනීමට ඔහු දරන මෙම පටු ප්රයත්නයේ අවසන් ප්රථිඵලය වනු ඇත්තේ මැදපෙරදිග කලාපයේ රුසියානු බලය වඩාත් ව්යාප්තවීම පමනක් බව ඔවුහු වැඩිදුරටත් අනතුරු අඟවති.
අර්ඩොගන්ගේ දේශපාලන අරමුණු විවේචනය කිරීම තුලින් මානව හිමිකම් පිළිබඳ බටහිර ලෝකයේ දෙබිඩි පිළිවෙත මෙන්ම සුන්නි මූලධර්මවාදය විසින් පලස්තීනය පත් කොට ඇති දුක්බර ඉරනම ද සැඟවිය නොහැක.
© CS WRITES
බයිබල් යුගයෙනුත් ඔබ්බට යන ශ්‍රී ලංකා- ඊශ්‍රායල් සබඳතා
මීට දශක එක හමාරකට විතර කළින් දවසක කළු පාට උස තොප්පියක් දාගෙන කළු කබායක් ඇඳ ගත්ත විදේශිකයෙක් ආගමන විගමන දෙපාර්තමේන්තුවේ වීසා අංශයට ආවා. උන්නැහේට උවමනා වෙලා තිබුණේ තමන්ගේ වීසා තව මාසෙකින් දීර්ඝ කර ගන්න. Tourist වීසා වලින් ඇවිත් මාසෙකට වඩා ඉන්නවානම් දෙපාර්තමේන්තුවට ඇවිත් එහෙම කරගන්න ඕන. ඒත් විදේශිකයාගේ වීසා කාලය දීර්ඝ කිරීම නිලධාරීන් ප්‍රතික්ෂේප කරලා තිබුණා. ඒ කියන කාලෙ වෙන කොට සෝම හාමුදුරුවෝ රුසියාවේදී අපවත් වෙලා වැඩි දවසක් ගිහින් තිබුණෙ නෑ.කොටින්ම කිව්වොත් ඒක හෙළ උරුම යුගය. විදේශිකයාත් නිකම් රුසියන් ඕතඩොක්ස් පූජකයෙක් වගේ. උන්නැහේගෙ වීසා ප්‍රතික්ෂේප වෙන්න ඒකත් හේතුවක් වුණා. ඒ නිසා කළු කබා කාරයා වීසා අංශයේ එහෙට මෙහෙට සක්මන් කරමින් සිටියා.
මේ කාලයේ වීසා පාලක වෙලා හිටියේ දැනට විශ්‍රාම ගොස් ඇති බොහෝ ඇසූ පිරූ තැන් ඇති පරිපාලන සේවයේ ජ්‍යෙෂ්ඨ නිලධාරියෙක්. එතුමා සැදැහැවත් බෞද්ධයෙක් වුණාට භගවත් ගීතාව, කුරානය විතරක් නෙවෙයි හීබෲ බයිබලයෙත් කෙළ පැමිණියෙක්. කළු කබා කාරයා වීසා අංශයේ සක්මන් කරනවා දැක්ක එතුමා කා.කා.ස මහත්තැන් කෙනෙකුට කතා කළා."“කවුද බලපන් අර එහෙට මෙහෙට ඇවිදින කව්බෝයි කාරයා. මිනිහව මෙහෙට එක්ක වරෙන් බලන්න”"වීසා පාලකතුමා කළු කබා කාරයා එක්ක කතා කළාම තමන්ගේ වීසා ප්‍රතික්ෂේප කරපු බවත් නිලධාරීන් ඊට හේතු නොදැක්වූ බවත් අසන්නට ලැබුණා. කළු කබා කාරයා ඊශ්‍රායල් ජාතික රබීබ් වරයෙක් (පූජකයෙක්) බවත් වීසා පාලකතුමාට තේරුම් ගියා. වීසා ලබා නොදීම ගැන නිලධාරීන්ගෙන් ඇහුවාම ඒ අය කිව්වේ මේ ඊශ්‍රායල් කාරයා ආගම ප්‍රචාරය කරන්න ආපු බවට සැක සිතන බව."'යකෝ යුදෙව් ආගම කියන්නේ conversions කරන ආගමක් නෙවෙයි. religious conversions ( ආගමික ප්‍රචාරණය) කරන ආගම් දෙකයි ලෝකෙ තියෙන්නේ එකක් ඉස්ලාම් අනික ක්‍රිස්තියානි.'"එහෙම කියපු පාලකතුමා කළු කබා කාරයාගේ වීසා දීර්ඝ කරලා දුන්නා.
කොහොම හරි එදා වීසා දීර්ඝ කර ගත්ත රබීබ් වරයා තමයි අද කොළඹ ආනන්ද කුමාරස්වාමි මාවතේ තිබෙන ඊශ්‍රායල චබාත් හවුස් මධ්‍යස්ථානය ආරම්භ කළේ. චබාත් හවුස් කියන්නේ දේශීයව ජීවත් වන යුදෙව්වන්ට විතරක් නෙවෙයි සංචාරකයන්ටත් සේවා සපයන ස්ථානයක්. ඒ වගේම විවිධ සංස්කෘතික උත්සව සංවිධානය කරන ආයතනයක්. ඒක අපේ රටේ විතරක් නෙවෙයි යුදෙව්වන් ජීවත් වන බොහෝ රටවල් වල තිබෙනවා. රාජ්‍යතාන්ත්‍රික සම්බන්ධකම් එක්ක කළු කබා කාරයා පසුව බොහෝ වැඩ කටයුතු අපේ රට වෙනුවෙන් කළා. සාමාන්‍යයෙන් ඊශ්‍රායල් කාරයෝ කියන්නෙ කෙළින් වැඩ කරන ජාතියක්. යටි කූට්ටු වැඩ නැහැ. උදව්වක් කළොත් අමතක කරන්නෙත් නෑ. හැබැයි මොසාඩ් සංවිධානය මීට වෙනස් බවත් නොකියා බැහැ. මොසාඩ් සංවිධානයේ තිබෙන්නේ වෙනමම රහසිගත යාන්ත්‍රණයක්. කොහොම නමුත්අ ද වෙන කොට අපේ ලාංකිකයන් බොහෝ දෙනෙක් ඊශ්‍රායලයේ රැකියා සඳහා යනවා. දැන් ඒක වෙනම රැල්ලක්. අනෙකුත් අරාබි රටවල් වලට සාපේක්ෂව ඔවුන්ට ලැබෙන වැටුම කිහිප ගුණයකින් වැඩියි. ඔවුන්ට ලොකුවට කරදරයකුත් නැහැ. පලස්තීන පටලැවිල්ල නිසා හමාස් සංවිධානයෙන් ඉඳහිට ලැබෙන රොකට් උණ්ඩ නැත්නම් නිවිසැනසිල්ලේ රැකියාව කරගෙන ඉන්න අපේ අයට පුළුවන්.
මේ ලිපියේ ඉතුරු ටික කියවන්න කළින් කියන්න ඕන දෙයක් තිබෙනවා. කිසිසේත්ම පලස්තීනයේ දැන් තිබෙන ගැටුම් වලින් සිවිල් වැසියන් මියයෑම මේ කිසි කාරණයකින් සාධාරණීකරනය කරන්න බැහැ. අපේ රටේ දේශපාලන හෝ ආගමික කණ්නාඩි වලින් බලලා මතු පිටින අතගාන්න පුළුවන් මට්ටමක ඉතිහාසයක් නෙවෙයි ශ්‍රී ලංකාවත් ඊශ්‍රායලයත් අතර තිබෙන්නේ. පුරාණ ලංකාව හා ඊශ්‍රායලය අතර තිබූ සමීප වෙළඳ සම්බන්ධතා පිළිබඳව බොහෝ ශ්‍රී ලාංකිකයන් දන්නෙ නැහැ. මේ ගැන කතාකරන විට මෑත කාලීන සමහර දේශපාලන කාරණා අතහරින්නත් බැහැ. ඒ නිසා මූලාශ්‍ර හා අනවශ්‍ය වැල් වටාරම් අතහරිමින් ලිපියේ ඉතිරි කොටස ලියන්න උත්සාහ ගන්නවා. කාට හරි උවමනානම් ඔහේ කටට එන දේ කියන්නෙ නැතිව මේ ගැන ගවේෂණය කරන්නත් පුළුවන්.
දොළොස්වන සියවස වන විට ලංකාද්වීපයේ යුදෙව්වන් 3,000 ක් පමණ ජීවත් වූ බව විශ්වාස කෙරෙනවා. අපේ වරායයන් වසර දහස් ගණනක් තිස්සේ ලෝක වාණිජ කටයුතු වලට උපාය මාර්ගික නැවතුම්පළක් වූ බව අමුතුවෙන් කියන්න අවශ්‍ය නැහැ. භූගෝලීය පිහිටීම නිසා අපේ රටේ දුර්ලභ ස්වාභාවික සම්පත් වලට ලෝකයේ දියුණු ජාතීන්ගේ අවධානය යොමු වුණා. ස්වභාවයෙන්ම බුද්ධිමත් හා වෙළඳාමට හපන් ජාතියක් වූ යුදෙව්වන් අරාබීන්ට කළින්ම අපේ රටට පැමිණ තිබෙනවා. නමුත් එකම වෙනස ඔවුන් අපේ සමාජය තුළටම අනුගත වෙලා සාමයෙන් ජීවත් වුණ එක. හැම විටම විකල්ප අදහස් දැරීම යුදෙව්වන්ගේ ගති ස්වභාවයක් වුණත් ඔවුන් කිසි විටෙක තමන් ජීවත් වන රට වල ජනතාව පරයා නැගී සිටින්නට උත්සාහ කළේ නැහැ. හොදම උදාහරණය දැන් අපි මේ වැල්වටාරම් කොටන Facebook එකේ අයිතිකාරයා. උන්නැහේ දැන් නොම්මර එකේ ඇමෙරිකන් කාරයෙක් වුණාට පැවත එන්නේ යුදෙව් පරම්පරාවකින්. ලංකාවේ අංක එකේ කොමියුනිස්ට් නායකයෙකු වූ පීටර් කෙනමන් මහත්තයාත් යුදෙව් පරම්පරාවකින් පැවත එන බව අසා තිබෙනවා. එතුමා තමයි මුලින්ම අඩු ආදායම් ලාභීන්ට නිවාස දෙන්න පටන් ගත්තේ.
මෑත කාලයක් වන තුරුම නිල් පාට ඉරක් ඇති සුදු රෙද්දකින් ඔලුව වසා ගත් යුදෙව්වන් මහනුවර සහ ගාල්ලේ දකින්නට සිටි බව පැරැණ්නන් කියනවා. කොළඹ 03 ස්ටුවට් පෙදෙසේ යුදෙව් දේවස්ථානයක්ද පැවති බවට වාර්තා තිබෙනවා.
ලංකාවත් එක්ක ඊශ්‍රායලයේ තිබුණු බැඳීම බයිබල් යුගය දක්වා දිවයනවා. ක්‍රිස්තු පූර්ව 970 සිට 971 දක්වා අවුරුදු 40ක් ඊශ්‍රායලය පාලනය කරපු සොලමන් නම් රජෙකු ගැන යුදෙව්වන්ගේ හීබෲ බයිබලයේ සඳහන් වෙනවා. හීබෲ බයිබලය ක්‍රිස්තියානි ආගමේ පැරණි ගිවිසුම හෙවත් පරණ තෙස්තමේන්තුව ලෙස හඳුන්වනවා.මේ පැරණි ගිවිසුම තනි පුද්ගලයෙක් ලියපු ලියවිල්ලක් නෙවෙයි. පැරණි ගිවිසුමේ මුල් පරිච්ඡේද 5ක්ම ලියා ඇත්තේ මෝසෙස්.
මෝසස් තමයි දැනට ඊජිත්තුවේ වහල්ලු විදියට හිටපු ඔහුගේ මිනිස්සු රතු මුහුද හරහා පොරොන්දු දේශය හෙවත් ඊශ්‍රායලය වෙත කැඳවාගෙන ආවේ. මෝසෙස් විසින් එදා වහල් බවින් මුදවා ගත් ජන කොටසට යුදෙව්වන් කියනවාට වඩා ඊශ්‍රායලිතයන් කියන එක සුදුසුයි. ආගමික ලියවිල්ලකට වඩා පැරණි ගිවිසුම කියන්නේ මෝසෙස් නම් ජනනායකයා විසින් ඔහුගේ ජනතාව පාලනය කිරීමට හා ඔවුන්ගේ ජනජීවිතය හැඩ ගැස්සවීමට හදපු ගිවිසුමක්. බලවත් නායකයෙකු පිටු පස නොපෙනෙන බලවේගයක් ඇති බව ඒ යුගයේත් මිනිස්සු විස්වාස කළා. හරියට ලංකාවේ විටින් විට දියසේන කුමාර වරු පහල වෙනවා වගේ. දෙයියො දෙන පැණියක් බොන්න පොර කනවා වගේ ඒ කාලෙත් දෙවියන්ගේ වාක්‍ය විදියට එන නීති මිනිස්සු පිළිගත්තා. ඇත්තටම හීබෲ බයිබලය කියන්නේ මෝසෙස්ගේ දේශපාලන ලියැවිලිලක්. කොටින්ම කිව්වොත් ඒක ආණ්ඩුක්‍රම ව්‍යවස්ථාවක්. ඒක ඊශ්‍රායල සමාජය පාලනය කිරීමට හදපු මූලික නීතියක්. මෝසස්ගෙන් පස්සේ ඔහුගේ අනුප්‍රාප්තිකයා වූ යෝෂුවා ආදීන් මේ ලියවිල්ල ඉතිහාස කතාවක් වගේ ඉදිරියට ලියාගෙන ආවා.
සොලමන් කියන්නේ දාවිත් රජුගේ පුත්‍රයා.ඔහු තමයි ඊශ්‍රායල් ජාතියේ ප්‍රබලම දුරදක්නා පාලකයා විදියට බයිබලය පෙන්වා දෙන්නේ. ඒ වගේම ඉස්ලාම් ආගමට අනුවත් දෙවියන් විසින් තෝරාගත් අනාගතවක්තෘවරුන් 25 දෙනාගෙන් එක් අයෙක් තමයි සොලමන්. ඉස්ලාම් ආගමේ ඔහුව හඳුන්වන්නේ සුලෙයිමාන් යනුවෙන්. ඊශ්‍රායලයත් පලස්තීනයත් දැන් මෙහෙම මරා ගන්නවානම් ඊශ්‍රායලයේ රජ කෙනෙක් ඉස්ලාම් ආගමට ගෑවෙන්නේ කොහොමද කියන එක බොහෝ අයට ගැටළුවක් වෙන්න පුළුවන්. ඒත් යුදෙව්, ක්‍රිස්තියානි, ඉස්ලාම් කියන ආගම් තුනම ඒබ්‍රහම්ගේ ආගම් ලෙස තමයි හැඳින්වෙන්නේ. දේව කතා වල අයිසින් ඉවත් කළාම ඒබ්‍රහම් කියන්නේ ඉඩම් හිමි ධනවතෙක්. ඔහුගේ පුතුන් දෙදෙනක්ගෙන් තමයි මේ යුදෙව් හා පලස්තීන ජනවර්ග දෙකත් බෙදී යන්නේ. දරුවන් දෙදනා මව් වරුන් දෙදෙනෙකුගේ නිසා දේපල බෙදා ගැනීමේදී ඇතිවූ විරසකය මෙසේ ජන කොටස් දෙකක් ලෙස වෙන්ව යෑමට හේතු වී තිබෙනවා
මේ ආගම් තුනම පොදුවේ පැරණි ගිවිසුම අනුගමනය කරනවා.ඒත් යුදෙව්වන් අනුගමනය කරන්නේ පැරණි ගිවිසුම හෙවත් හීබෲ බයිබලය පමණයි. ඔවුන් ජේසුස් වහන්සේගේ පැමිණීම පිළිගන්නේ නැහැ. ඔවුන් අදහන්නේ ඒබ්‍රහම් හා මෝසස්. ඒත් ඉස්ලාම් හා ක්‍රිස්තියානි ආගමිකයන් පැරණි හා නව ගිවිසුම් දෙකම පිළිගන්නවා.
ඉතින් ආපසු කතාවට ගියොත් දෙවියන් විසින් සොලමන් ඉල්ලූ සියල්ල මවා දුන් බව බයිබලයේ සඳහන් වෙනවා. ඔහු ඊශ්‍රායලයේ දේශසීමා තව තවත් පුළුල් කළා. ඔහුගේ අන්තඃපුරයේ උප බිසවුන් 300 ක් සිටි බව සඳහන්.
මේ සියළු සැප සම්පත් සොලමන් රජුට ලැබෙන්නේ දෙවියන්ගේ කැමැත්ත අනුව නිසා පූජකයන්ගේ නියෝග පිළිපදින්නට ඔහුට සිදුවුණා. ආගමික පුදපූජා වලට කුරුඳු තෙල් මිල දී ගන්නා ලෙස පූජකයන් විසින් රජුට නියෝග කළා. පරණ ගිවිසුමට අනුව දෙවියන් උදෙසා මේ කුරුඳු තෙල් පූජාව කළ යුතු බව දෙවියන් වහන්සේ විසින් මෝසෙස්ට දන්වා තිබෙනවා.ඒ විතරක් නෙවෙයි. නව ගිවිසුමේ පවා ශුද්ධ වූ සුවඳ ද්‍රව්‍ය සඳහා අත්‍යවශ්‍ය අංගයක් ලෙසකුරුඳු තෙල් දක්වා තිබෙනවා."“මම සුවඳවත් ලාටු, කෝමාරිකා සහ කුරුඳු මගේ ඇඳට ඉසියෙමි.' (හිතෝපදේශ 7:17)"සොලමොන් රජු කුරුඳු තෙල් සොයාගෙන එන ලෙස අණ දී තමන්ගේ නාවුක බලඇණිය නැගෙනහිරින් ඇති දූපතකට යවා ඇති බව කියවෙනවා. බයිබලයේ සඳහන් වන විදියට මේ දූපතේ නම ටර්ෂිෂ් (Tarshish). මේ දූපත කුමක්දැයි නිශ්චිතව දක්වා නැතත් දේවධර්මවාදීන්ට අනුව එය ස්පාඤ්ඤය ලෙස තමයි අර්ථ දක්වා තිබුණේ. පසු කාලයක මේ ගැන ඉතිහාසඥයන් අතර වාද විවාද ඇතිවුණා. ටර්ෂිෂ් දුපත ගැන විවිධ මත පළවුණා. ඉන් පසුව මෙය අප්‍රිකානු මහද්වීපයේ උතුරෙන් ඇති ටියුනීසියාවේ අගනුවර වන ටියුනිස් විය යුතු බව කියවුණා. නමුත් ස්පාඤ්ඤයවත්, ටියුනීසියාවත් කිසි ලෙසකින් දූපත් නොවෙයි. ඉන් පසුව මෙය මධ්‍යධරණී මුහුදේ ඊශ්‍රායලයට නැගෙනහිරින් පිහිටා ඇති සිසිලි හෝ සයිප්‍රස් දූපත් විය හැකි බව කියවුණා.නමුත් සොලමන් රජුට අවශ්‍ය කුරුඳු තෙල් පමණක් නොවයි ටර්ෂිෂ් වරායෙන් ලබාගත්තේ. මොනරුන්, වානරයන්, සඳුන්, ගම්මිරිස්, රන්, ඇත්දළ, මුතු මැණික් ද ලබා ගත්තේ මෙම වරායෙන් බව හීබෲ බයිබලයේ සඳහන්.
ඒ කාරණා නිසාම ටර්ෂිෂ් නම් වරාය පුරාණ ලංකාවේ බටහිර වෙරළේ පිහිටි වරායක් බව නූතන ඉතිහාසඥයන් අතර ප්‍රබල මතයක් ගොඩනැඟී තිබෙනවා.බොහෝ විට මෙය ගාලු වරාය විය හැකි බවයි පැවසෙන්නේ. සමහර විට එය කුදිරමලේ වෙන්නත් පුළුවන්. ටර්ෂිෂ් දූපත වෙත යන ගමන අවුරුදු තුනක් ගතවෙන භයානක ගමනක් බව බයිබලයේ සඳහන්. ටර්ෂිෂ් දූපතේ ගංගා හා වනාන්තර තිබුණු බවත් ගීතිකාවේ සඳහන් වෙනවා. ඒ අනුව කිසිසේත්ම මෙය ඊශ්‍රායලයට නැගෙනහිරින් ඇති සිසිලිය හෝ සයිප්‍රසය නොවන බව පැහැදිලියි. ඒ කියන කාලයේ කොහොමත් සූවස් ඇල කපලා තිබුණේ නැහැ. ඒ නිසා ලංකාවට නැව් ආවේ මධ්‍යධරණි මුහුද හරහා ගොස් අප්‍රිකා මහාද්වීපය වටේ ගමන් කරමින්. ඇත්දළ, මොනරුන් හා වානරයන් ලෙහෙසියෙන් සොයා ගන්න පුළුවන් වෙනත් දූපතක් ගැන ඉතිහාසයේ අසන්නට ලැබෙන්නේ නැහැ. ඒ සියල්ලටම වඩා කුරුඳු තෙල් විශේෂයි. අදටත් ලංකාවේ කුරුඳු තමයි ලෝකයේ හොඳම කුරුඳු විදියට සැළකෙන්නේ.
ඊට අමතරව මුස්ලිම් භූගෝල විද්‍යාඥයෙකු වූ අබ්දුල්ලා එල්-ඉඩ්‍රිස් වාර්තා කළේ ක්‍රි.පූ. 858–891 කාලයේ ලංකාද්වීපය පාලනය කළ 4 වන කාශ්‍යප රජුගේ විනිසුරුවන් 16 දෙනෙකුගෙන් යුත් උසාවියේ හතර දෙනෙකුම යුදෙව්වන් බව. ලංකාවේ නතර වූ සොලමන් රජුගේ නාවිකයන්ගේ පරම්පරා වලින් පැවත එන යුදෙව් ජනගහනයක් සිටි බවට ඒ අනුව සාක්ෂි තිබෙනවා. මේ ලිපිය දිගු වෙන නිසා ටර්ෂිෂ් වරායේ කතාන්දරයට අපේ ද්‍රවිඩ ජනතාවත් එකතු කර මෙතැනින් නතර කරන්නම්.
මොනරුන් දඩයම් කිරීමට පැරණි ද්‍රවිඩයන් උපන් හපන් කම් දැක්වූ බව කියනවා. ද්‍රවිඩයන් මෙහෙම මොනරු ඇල්ලුවේ බයිට් එකට කන්න නෙවෙයි. පිටරට පටවන්න. ඒ කාලේ සතුන් පිටරට යවන්න දැන් වගේ ක්වොරන්ටයින් කරන්න ඕන නැහැ. මොනර වෙළඳාමෙන් ජීවත් වූ මීනිස්සු මොනරාට පූජනීයත්වයෙන් සැළකුවා. දෙවියන්ගෙ වාහනය විදියට ගත්තා. සම්භාව්‍ය ද්‍රවිඩ භාෂාවේ මොනරාට කියන්නේ තොක්කායි කියලා. හීබෲ භාෂාවෙන් මොනරාට කියන්නේ තොක්කායිම්.
දැන් සොලමන් රජුගේ කාලයෙන් ඉවත් වෙලා ලංකාවේ ඩී.ඇස්. සේනානයක අගමැතිතුමාගේ කාලයට ආවොත් 1948 දී තමයි අපි දෙගොල්ලෝම නිදහස ලබා ගත්තේ. ඊශ්‍රායලය බිහිවීම ගැන කළින් ලිපියේ දීර්ඝව කරුණු ලියා තිබෙන බැවින් අද ඒ් ගැන ලියන්නෙ නැහැ.
අවුරුදු දෙදදහස් ගණනකින් පස්සේ දෙවන වරටත් අලුතින් ඉපදුනු ඊශ්‍රායලයට අරාබි ලෝකයෙන් දැවැන්ත රාජ්‍යතාන්ත්‍රික ප්‍රතිවිරෝධතා ඇතිවුණා. ඒ් වගේම ඊශ්‍රායලය ස්වාධීන රාජ්‍යයක් ලෙස පිළිගැනීම ඉන්දියාව ඇතුළු පශ්චාත් යටත් විජිත රටවල් විසිනුත් ප්‍රතික්ෂේප කළ බව කියන්න උවමානයි. පලස්තීන ප්‍රශ්ණය නිසා අරාබි ලෝකයෙන් පිටත තිබුණු පාකිස්තානය වගේ මුස්ලිම් රටවලුත් ඊශ්‍රායලය පිළිගත්තේ නැහැ. ඒ් වගේම සමාජවාදී කඳවුරේ රටවල් වගේම ආසියා අප්‍රිකා රටවල් බොහොමයකුත් හිටියේ අරාබිය පැත්තේ.
නමුතු ඩී. එස්. සේනානායක මහත්තයා ඊශ්‍රායලය රාජ්‍යතාන්ත්‍රිකව පිළිගත්තා. ඔවුන් සමඟ සහයෝගයෙන් වැඩ කරන්න පටන් ගත්තා. ශ්‍රී ලංකා නාවුක හමුදාව පළමු යුධ නෞකාව මිලට ගත්තේත් ඊශ්‍රායලයෙන්. ඒක ගජබාහු 1 කියලා නම් කළා. මුල් කාලයේම උතුරේ වියළි ප්‍රදේශවල නල ළිං ඉදිකරන්න ඊශ්‍රායල තාක්ෂණික උපදේශකයින්ගේ තාක්ෂණික සහාය ලබා දුන්නා. නමුත් 1956 දී බලයට පත් වූ එස්ඩබ්ලිව්ආර්ඩී බණ්ඩාරනායක මහත්තයාගේ කාලයේ ඊශ්‍රායල-ශ්‍රී ලාංකික සහයෝගීතාව ඇති කිරීමේ මේ අංකුර උත්සාහය ආපසු හැරවුණා. ඒ්කටත් හේතු තිබෙනවා. ඒතුමා බලයට පත්වුණේ පංච මහා බලවේගයේ තල්ලුවත් එක්ක. ඒ් කාලයෙ තමයි ඊජිප්තුවේ ජනාධිපති ගමාල් අබ්දූල් නසාර් සූවස් ඇළ ජනසතු කරන්න තීරණය කළේ. සූවස් ඇළ ඊජිප්තුවේ ස්වෛරීභාවය සඳහා අත්‍යාවශ්‍ය අංගයක් වුණා. ඒ් යුගයේ නසාර් තමයි අරාබි ලෝකයේ නිල නොවන නායකත්වය ඉසිලුවේ. බණ්ඩාරනායක මහත්තයා නසාර්ගෙ පැත්ත ගත්තා.
සිරිමාවෝ බණ්ඩාරනායක මැතිණියටත් මේ රාජ්‍යතාන්ත්‍රික උණුසුමට මුහුණ දෙන්නට වුණා. එතුමිය කාලයක් නොබැඳි ජාතීන්ගේ සංගමයේ නායකත්වය ඉසුලුවා. නොබැඳි ජාතීන්ගේ කණ්ඩායම තුළ හිටපු ප්‍රබල සාමාජිකයන් ලෙස ඊජිප්තුව, ලිබියාව වැනි අරාබි රටවල් සිටියා. මැතිණියගේ විදේශ ප්‍රතිපත්තිය සකස් වුණේ නොබැඳි ප්‍රතිපත්තිය තුළ. ඒ් කාලය වන විට පලස්තීනුවන්ගේ නිදහස උදෙසා යසර් අර්ෆත්ගේ පලස්තීන විමුක්ති සංවිධානය (PLO) ආරම්භ වී තිබුණා. නොබැඳි ජාතීන් සිටියේ පලස්තීන විමුක්ති සංවිධානය පිළිගන්නා ප්‍රතිපත්තියක. ඒ කටයුතු වල දිගුවක් විදියට ඊශ්‍රායලයේ ක්‍රියාමාර්ග හෙළා දැකීමට නොබැඳි ජාතීන්ගේ නායිකාව ලෙස මැතිණියට සිදුවුණා. නමුත් ඊශ්‍රායලය PLO සැළකුවේ ත්‍රස්තවාදී සංවිධානයක් විදියට. ඒ් කාලය පිළිබඳව අපට අත්දැකීම් නැති වුණත් පලස්තීන විමුක්ති සංවිධානය දෙපිටකාට්ටු වැඩ කරපු බවනම් හිතන්න පුළුවන්. ඒක පැත්කතින් මැතිණියගේ ජාත්‍යන්තර දේශපාලන කැරිස්මාව ප්‍රයෝජනයට ගනිමින් ඇය හරහා සෙසු ලෝකයා නම්මාගන්න ඔවුන් උත්සාහ කළා. අනිත් පැත්තෙන් ඔවුන් දෙමළ බෙදුම්වාදී සංවිධාන සමඟ සම්බන්ධතා පවත්වා ගෙන ගියා. හරියමට කියනවානම් දමිළ බෙදුම්වාදී නායකයන් මුලින් පුහුණව ලබා ගත්තේ තමිල්නාඩුවෙන් නෙවෙයි. මුල් යුගයේ මෙරට බෙදුම්වාදී කණ්ඩායම් වල නායකයා වූ උමා මහේෂ්වරන් පවා පුහුණුව ලැබුවේ පලස්තීනයේ.
1977 දී ජේ.ආර්.ජයවර්ධන මහත්තයා බලයට පත්වුණාම ඊශ්‍රායලය සහ ශ්‍රී ලංකාව අතර සබඳතා නැවත අළුත් වුණා. ජේ.ආර්. ගේ ආණ්ඩුවේ ආරක්ෂක ඇමති වුණේ ලලිත් ඇතුලත්මුදලි මහත්තයා. එතුමා දේශපාලනයට එන්න කළින් ජෙරුසෙලමේ හීබෲ විශ්ව විද්‍යාලයේ නීතිය පිළිබඳ කථිකාචාර්යවරයකු ලෙස සේවය කළා. ජනාධිපතිවරයාගේ එකම පුත්‍රයා වූ රවි ජයවර්ධනත් දැඩි ඊශ්‍රායල හිතවාදියෙක්. LTTE ය ඒක්ක සටන් කරන්න ශ්‍රී ලංකාව ඊශ්‍රායලයෙන් තාක්ෂණික සහාය ලබා ගත යුතු බවට අදහස ගෙන ආවේ ඒ දෙන්නා තමයි. ඒකටත් හේතුවක් තිබුණා. LTTE සටනට ජේ.ආර්. බටහිර රටවලින් ආයුධ මිලට ගැනීමට උත්සාහ කළාට ඒ ඉල්ලීම ප්‍රතික්ෂේප වුණා. ඒ නිසා උන්නැහේ ඊශ්‍රායලය පැත්තට හැරුණා. අපි දන්නා STF හෙවත් විශේෂ කාර්ය බලකාය හැදුනෙත් ඊශ්‍රායලයේ ආධාර ඇතිව.
1984 දී දෙවන වතාවටත් කොළඹ ඊශ්‍රායල තානාපති කාර්යාලයක් ආරම්භ වුණා. කොහොම හරි ඊටත් කළින් සිටම ජේ.ආර්.ගේ සමහර තීරණ වලට මොසාඩ් සංවිධානයේ උපදෙස් බලපෑ බව පැවසෙනවා. මොසාඩ් අභ්‍යන්තර තීරණ ගැන ලියවුණු By Way of Deception නම් පොතක් තිබෙනවා. බලශක්ති අර්බුදයට පිළියමක් ලෙස කඩිනම් මහවැලි ව්‍යාපාරය ගෙන ආපු එක ඇත්ත. ඒත් ඒ හරහා සිංහල ගොවීන් වියළි කලාපයේ පදිංචි කිරීම වේගවත් කරන ලෙස ජේ.ආර්.ට උපායමාර්ගික උපදෙස් දුන්නේ කැට්සා නම් මොසාඩ් ඒජන්තයෙක් බව ඒ පොතේ සඳහන් වෙනවා. මහවැලි ව්‍යාපෘතිය සඳහා ලෝක බැංකුවෙන් ඩොලර් මිලියන 250 ක ආධාරයක් ලබාගැනීමට හැකි වන පරිදි ඒ පිළිබඳ විශ්ලේෂන වාර්තාව සකස් කිරීමටත් මොසාඩ් නියෝජිතයන් දෙදෙනෙකු සහභාගී කරවූ බව එහි දැක්වෙනවා. මහවැලි ව්‍යාපෘතියේ විශාලම කොන්ත්‍රාත්තුවක් ප්‍රධාන ඊශ්‍රායල සමාගමක් වන සොලෙල් බොනාට ලබා දීමට ‌ජේ.ආර්.ගේ ආණ්ඩුව කටයුතු කළා. ප්‍රවීණ ඊශ්‍රායල ගෘහ නිර්මාණ ශිල්පී උල්රික් ප්ලෙස්නර් මහවැලි ජනාවාස සඳහා නව නගර හයක් සැලසුම් කළේ මේ අනුව තමයි.
නමුත් ලංකාණ්ඩුව හා ඊශ්‍රායලය අතර නැවතත් ගොඩනැගෙමින් තිබුණු ඇයි හොඳැයිය මෙරට මුස්ලිම් නායකයන්ට හිසරදයක් වුණා. පලස්තීන විමුක්ති සංවිධානය (PLO) පිළිබඳව ඔවුන්ගේ තිබූ අනුකම්පාව මෙරට ප්‍රධාන පෙළේ දේශපාලඥයන්ගේ හිස් තුලට කාවැද්දීමට ඔවුන්ද උත්සාහ කළා.
ජේ.ආර්.ගේ අනුප්‍රාප්තිකයා වූ ආර්.ප්‍රේමදාස මහත්තයා ආයෙමත් ඊශ්‍රායලයත් එක්ක කොක්ක එල්ලා ගත්තා. සයන්වාදය කියන්නේ කුමක්ද යන්න කළින් ලිපියක පැහැදිලි කළා. රටක් අහිමි යුදෙව්වන්ට තමන්ගේම රාජ්‍යයක් නිර්මාණය කිරීම සඳහා ඇතිවූ සංකල්පයට තමයි සයන්වාදය කියන්නේ. ඒ වෙන විට සයන්වාදය කියන්නේ ජාතිවාදී ව්‍යාපාරයක් විදියට තමයි එක්සත් ජාතීන්ගේ සංවිධානය සැළකුවේ. එහෙම යෝජනාවක් මහා මණ්ඩලයේ සම්මත වෙලා තිබුණා. මේ යෝජනාව ඉවත් කරන්න තවත් ප්‍රතියෝජනාවක් ඊශ්‍රායල හිතවාදී බටහිර රටවල් විසින් 1991 දී මහා මණ්ඩලයට ගෙන ආවා. බටහිර රටවල් පුදුම කරවමින් ප්‍රේමදාස උන්නැහේ මීට විරුද්ධව ඡන්දය දුන්නා. මෙරට මුස්ලිම් දේශපාලඥයන් නැවතත් ජයගත්තා. ප්‍රේමදාස මහත්තයා ඊශ්‍රායලයට අවසන් නිවේදනය නිකුත් කළා. ඔහු කොළඹ ඊශ්‍රායල තානාපති නිලධාරීන්ට වහාම රටින් පිට වන ලෙස නියෝග කළා.1992 දී කොළඹ ඊශ්‍රායල තානාපති කාර්යාලය දෙවන වරටත් වසා දැමුණා. නිලධාරීන් බඩුමුට්ටු අකුලාගෙන යන්නට ගියා.
By Way of Deception පොතේ තව තැනක තිබෙනවා මොසාඩ් සංවිධානය පසුව ශ්‍රී ලංකා හමුදාවට පුහුණුව දෙන ගමන්ම LTTE සංවිධානයටත් පුහුණුව ලබා දුන් බව. ඒ වගේම ප්‍රේමදාස මහත්තයාට විරුද්ධව ගෙනාපු දෝෂාභියෝගය මොසාඩ් කුමන්ත්‍රණයක් ලෙසත් අපේ වැඩිහිටියෝ කියනවා ඇහෙනවා. ඒකට හේතුව ඊශ්‍රායලයත් එක්ක දැඩි සම්බන්ධයක් තිබුණු ලලිත් ඇතුලත්මුදලි මහත්තයා දෝෂාභියෝග යෝජනාවේ ප්‍රමුඛත්වය ගැනීම.
ලංකාව ගැන හොඳින් දන්න මැක්නායි මහත්තයා එදාම වැඩේ පටන් ගත්තා. බැංකොක් වල හිටපු ලංකාවේ තානාපති නිලධාරීන් මුණ ගැසිලා අවශ්‍ය අවි ආයුධ සපයන්න කටයුතු කළා. ඊශ්‍රායලය නිපදවූ 'කෆීර්' යානා සහ රුසියාවේ මිග්-27 යානා මෙන්ම ඊශ්‍රායලය ලබාදුන් ඩෝරා නම් වේග ප්‍රහාරක යාත්‍රා නඩත්තු කිරීමට අවශ්‍ය තාක්ෂණවේදීන් වහාම කොළඹට එව්වා. ඊශ්‍රායල ආයුධ නැව් පිටින් එවන්න ගත්තා. එවකට තායිලන්තයේ හිටපු නියෝජ්‍ය ශ්‍රී ලංකා තානාපති ඒ.එල්. රත්නපාල මහතා මැක්නායි එක්ක මේ කටයුතු සම්බන්ධීකරණය කළා.
හැබැයි 2000 ඉඳන් මේ දක්වා එක දිගට රාජ්‍යතාන්ත්‍රික කටයුතු කරගෙන ආවත් කොළඹ ඊශ්‍රායල තානාපති කාර්යාලය ආයෙත් පටන් ගන්න ඊශ්‍රායලය එතරම් උනන්දුවක් නැහැ. අපේ රටේ විදේශ ප්‍රතිපත්තිය විටින් විට වෙනස් වෙන නිසා ආපසු අකුල ගෙන යන්න උනොත් කියල ඒ ඇත්තන්ට සැකයක් ඇති.